
TÖBB EMBERSÉG, NAGYOBB BIZTONSÁG 

Az Együtt 4 pilléren nyugvó javaslata a menekültválság kezelésére 

2015-ben Magyarországot is elérte a konfliktus sújtotta közel-keleti és afrikai országokból érkező tömeges 
menekülthullám. Mindez felkészületlenül érte az országot. 

Az Orbán-kormány idegengyűlölő, kirekesztő kampánnyal és rendpártisággal tetszelgő politikával reagált. 
A Fidesz menekültellenes kampánya hosszú évekre megmérgezte az értelmes párbeszédet erről a fontos, 
nemzeteken átívelő kérdésről, amelynek most Magyarország is a fókuszába került. 

A kirekesztés csak olaj a tűzre, és lehetetlenné teszi, hogy emberséges, a problémák lényegét érintő megoldás 
születhessen. A menekültválság szélsőjobboldali retorikával történő hazai bemutatása a Fidesz részéről 
kizárólag az indulatkeltésre és a politikai közösség további megosztására alkalmas. 

Az Együtt szerint elsődleges kötelességünk, hogy emberséges és biztonságos fogadóországként viselked¬ 
jünk. Függetlenül attól, hogy a menekültek számára Magyarország átmeneti állomás vagy célország. 

Másrészt a magyar kormány felelőssége, hogy a nemzetközi és európai jogi előírások betartása mellett a mag¬ 
yarországi polgárok számára biztonságérzetet teremtsen a menekültek hullámszerű érkezése idején is. Ezt 
riogatással és a menekültek bűnözőkként való kezelésével nem lehet elérni. A biztonságérzet megterem¬ 
tése állami felelősség. A kormánynak érdemi megoldást kell nyújtania, nem pedig visszaélnie az emberek 
félelmeivel. 

Az Együtt az elmúlt hónapok elhibázott kormányzati kampánya helyett négy pilléren nyugvó cselekvési tervet jav¬ 
asol, amely hosszú távon is megoldást hoz, szakszerű és nem magányos, nemzetállami válasz, hanem közös, európai. 


1. EMBERSÉG ÉS SZOLIDARITÁS 

Európai országként Magyarország nem adhat középkori válaszokat a XXI. század kihívásaira. Segítségre szor¬ 
uló, nincstelen, hazájukból menekülni kényszerülő embereket nem tekinthet bűnözőnek. Emberhez méltó, 
biztonságos körülményeket kell teremteni azok számára, akiknek nem maradt más választásuk, mint a hazájuk 
elhagyása. 

Kulturált és egyeztetett módon felállított, új befogadóállomásokat 

A több mint 30 milliárd forintból épülő határkerítés költségeinek meghatározó részét emberi körülmények 
megteremtésére kell fordítani a jelenleg működő menekülttáborokban. Egyeztetett módon kialakított, új át¬ 
meneti és állandó befogadó állomások létrehozása, üzemeltetése elengedhetetlen. A férőhelybővítésen és 
a színvonal emelésén túl, további források biztosítása révén, állami felelősségvállálalás részeként megfelelő 
számú szociális munkásra, pszichológusra, tolmácsra, nyelvtanárra, tábori pedagógusra és jogsegélyt nyújtó 
személyzetre is szükség van a túlterheltség elkerülése céljából. 



Emelni kell az elfogadott menedékkérelmek arányát 

Magyarország független elemzések szerint más, nyugati országoknál kisebb arányban fogad el menekültké¬ 
relmeket. A közös, uniós megoldáskeresés részeként hazánknak fel kell zárkóznia az Európai Unió centrum¬ 
államainak menekültjogi helyzetértékeléséhez az indokolt menedékkérelmek esetében. Ez továbbra sem 
jelenti azt, hogy mindenkinek jár a menekültstátusz: aki indokoltan nem kapja ezt meg, azt jogszerűen ki kell 
utasítani, ahogyan eddig is. 

Kulturált és biztonságos közlekedés biztosítása a menekülteknek 

A menekültek számára kulturált, biztonságos és méltányos országon belüli közlekedési lehetőségeket kell bi¬ 
ztosítani. Ebben a MÁV-nak, a Volánnak és a BKV-nak is szerepet kell vállalnia. Az országon belüli közlekedésre 
e helyzetben egyértelműen a buszokkal való, célzott utaztatás a legalkalmasabb megoldás. Szükség esetén 
költségvetési támogatásban kell részesíteni az ebben résztvevő szolgáltatókat. 

Nép ügyvédjét a menekülteknek is 

A menekültek számára ingyenesen és automatikusan biztosítani szükséges a jogi segítségnyújtást a nép 
ügyvédjéhez hasonló módon. Ez a központi költségvetés által fizetett, felkészült ügyvédek rendelkezésre ál¬ 
lásának megteremtését jelenti. Ennek finanszírozása a kerítésépítésre és -fenntartásra biztosított összegből 
lehetséges. Amíg az új rendszer kiépítésére nincs mód, a már létező nem-kormányzati jogi segítő szervezetek 
állami támogatása szükséges. 

Rendőri fellépést a nyomor vámszedőivel szemben 

Megengedhetetlen, hogy bárki visszaéljen a menekültek kiszolgáltatottságával. Fel kell lépni az ellen, hogy 
bizonytalan helyzetüket kihasználva, méltánytalan feltételek mellett értékesítsen bárki számukra árukat és 
szolgáltatásokat, vagy valutájukat méltánytalanul alacsony árfolyamon váltsa forintra, és ne tartsa tiszteletben 
fogyasztói jogaikat. 

Önkéntesek, civilek, segélyszervezetek és egyházak elismerése és támogatása 

Kötelességünk elismerni a menekülteket segítő önkéntesek, civil- és segélyszervezetek, valamint az egyházak 
munkáját. Humanitárius tevékenységüket az állami intézményeknek is kötelességük támogatni, de az állam 
ennek révén nem mentesül döntő felelősségétől a menekültválság kezelésében. A civil és egyházi partnerek 
szerepvállalásának hosszútávon helyet kell biztosítani az integrációs folyamat támogatásában. 


2. BIZTONSÁG 

A menekültek emberséges ellátása és biztonságuk garantálása mellett ugyanilyen fontos a magyar polgárok 
biztonságérzetének a fenntartása és megerősítése. Mindez azonban falak emelésével és kormányzati indulat¬ 
keltéssel nem érhető el. 

A menekülteket több, kisebb létszámú menekültbefogadó állomáson kell elhelyezni 

A kisebb létszámú állomások emberségesebbek és a helyi lakosok számára sem riasztóak. Az elmúlt évtizedek¬ 
ben a magyarországi menekültbefogadó állomások és a helyiek között semmi érdemi feszültség nem volt. 
A tömeg azonban ijedelmet kelt. A befogadóállomásokról azok megnyitása előtt kell egyeztetni a helyi 
önkormányzatokkal és civil szervezetekkel. 

Több és felszereltebb rendőrt a határterületekre, állandó szolgálatra 

A helyi lakosok biztonságérzetének növelése érdekében a határmenti településeken és más érintett 
országrészeken szükséges a rendőri jelenlét megerősítése. Kampányszerű felvonulás helyett a megfelelően 
felszerelt állomány növelésére és folyamatos jelenlétére van szükség. Ha nincs pénz benzinre a járőrautóba, 
akkor mit sem ér a megerősített rendőri jelenlét, és most sokszor ez a helyzet. 


Több pénz közalkalmazotti és rendvédelmi túlórára 

A rendvédelmi szervek szolgálatot teljesítő dolgozóinak túlóráját ki kell fizetni. A szakterületen dolgozó szo¬ 
ciális munkások bérének helyzetét tisztességesen rendezni szükséges. A jelenleg kampányszerűen elpazarolt 
költségvetési forrásokból jutna e rendvédelmi feladatokra is. 

Szervezett iskolai tájékoztatást a menekültkérdésről 

Mivel a menekültügy minden korábbinál jelentősebb kihívásként jelent meg a tavasz folyamán Magya¬ 
rországon, így szükség van arra, hogy 2015 őszén, a tanévkezdés után egy osztályfőnöki óra keretében, 
egységes tematika alapján, minden közoktatásba járó fiatal tájékoztatást kapjon a menekültkérdésről és 
az emberséges rendezés megoldási lehetőségeiről. Más interetnikus konfliktushelyzetekben is bevett a 
nyugati országokban (például a londoni robbantásos merényletek után), hogy az állam a közoktatás rend¬ 
szerén belül képzi, informálja a fiatalokat. Javasoljuk, hogy a menekültekkel foglalkozó civil és kormányzati 
szervek közös munkájában készüljön tájékoztató anyag, amelyet az összes magyar iskolában megvitathat¬ 
nak a fiatalok. 


3. KÖZÖS, UNIÓS MEGOLDÁS 

A migrációs hullám jelentette súlyos kihívás csak együttes, uniós fellépéssel kezelhető. Magyarország elemi 
érdeke, hogy e megoldási folyamat során kezdeményező szerepet vállaljon fel. A Fidesz-kormány ezzel 
szemben a magyar nemzeti érdekkel ellentétesen politizált az Unióban az elmúlt hónapokban. Szövetség¬ 
keresés helyett egyedül maradtunk. Az Unió sem egységes ugyan e kérdés megítélésében, de mivel Mag¬ 
yarország nem szigetország, így földrajzi helyzetünkből fakadóan különösen érdekeltek vagyunk a közös 
megoldásban. 

Legyünk kezdeményezők a schengeni és dublini rendszerek átalakításában 

A magyar nemzeti érdek az, hogy a migrációs válság által különböző módon érintett centrum-, illetve perifé¬ 
ria-országok új megállapodást kössenek, új szabályokat alakítsanak ki a nagyobb biztonság, a terhek megosz¬ 
tása és az emberségesebb megoldások megteremtése érdekében. A magyar kormánynak hazai társadalmi és 
politikai vitát kell kezdeményeznie arról, hogy mire kell törekednünk egy új schengeni és dublini megoldásk¬ 
eresés során. Amit a Fidesz eddig tett, az nem az. 

Egységes és kötelező európai menekültügyi szabályok kialakítása 

Magyarország törekedjen arra, hogy új, egységes menekültstátusz-elbírálási szabályok alakuljanak ki Eu¬ 
rópában. Támogatandó minden olyan törekvés, amely a nemzetállami szintű tévutak helyett föderális me¬ 
goldást javasol, beleértve a kötelező kvóták rendszerét is. Mindezek lehetővé tehetik, hogy a jelenleginél 
arányosabb teherviselés alakuljon ki a menekültellátásban különböző módon és mértékben terhelt országok 
között. Az új intézkedéseknek ki kell terjedniük az áttelepítés és az EU-n belüli áthelyezés (resettlement és 
relocation) újraszabályozására is. 

Új irányt a török vízum-kérdés kezelésében 

Az Együtt álláspontja szerint a menekültügy uniós tárgyalása során - Törökország menekültügyi 
erőfeszítéseinek elismerése mellett - a magyar kormánynak határozott lépéseket kell tennie a török ha¬ 
tárrendészet megerősítése és szigorítása, valamint a török vízumkérelmek kezelésének újragondolása 
érdekében. 

Aktív részvétel a nemzetközi fejlesztési programokban 

Magyarország a jelenleginél sokkal nagyobb erővel vegyen részt azokban a nemzetközi fejlesztési programok¬ 
ban, amelyek révén Afrika és a Közel-Kelet fejlődhet, a konfliktusok rendeződhetnek és az elmenekült lakosok 
visszatérhetnek otthonaikba. 


A menekültellátásban résztvevő országok számának növelése 

Magyarország törekedjen arra, hogy az uniós intézmények támogassák a nyugat-balkáni országok menekült- 
politikájának fejlesztését és az uniós tagországok menekültügyi képességeinek további javítását. Minden eu¬ 
rópai országnak szükséges részt vállalnia az Európát érintő migrációs válság kezelésében. 


4. NYITOTTABB BEVÁNDORLÁSPOLITIKA 

Magyarország számára - mint más, fejlett társadalmak számára is - a megfelelően szervezett bevándorláspoli¬ 
tika gazdasági, társadalmi, demográfiai és kulturális szempontból is előnyös. Hiszünk a nyitott és toleráns tár¬ 
sadalom erejében. A népességfogyás kezelésének az itthon születetteket érintő népesedéspolitika mellett a 
bevándoláspolitika is eszköze lehet, amint ezt az EU vonatkozó javaslatai is rögzítik. Az integráció sikeréhez az 
államnak, a bevándorlónak és a befogadó közösségnek egyaránt erőfeszítéseket kell tennie. 

Új, nyitottabb bevándorláspolitikára van szükség 

Vissza kell térni a mérsékelt és nem populista hozzáálláshoz. Végre kell hajtani a kormány 2013-as migrációs 
stratégiáját, és nyitottabb bevándorláspolitikát szükséges kialakítani. A korábbi szakmai program - helyesen - 
célul tűzte ki a nemzetgazdasági és a tudományos célokat szolgáló migráció támogatását, a menekültek magas 
szintű védelmének a biztosítását, valamint a külföldiek magyarországi integrációjának az elősegítését. A nyitot¬ 
tabb bevándorláspolitika mellett azonban szükséges beépíteni olyan garanciális elemeket is, amelyek meggá¬ 
tolják, hogy a társadalmi integráció kudarcot valljon. 

Használjuk a kékkártya rendszert a hiányszakmákban 

Mivel Magyarországon a munkaerőpiac kettős válságtól szenved, egyszerre van keresleti és kínálati problé¬ 
ma, így hazánk számos területen jól járhat a képzett munkaerő befogadásával. A tudatos, hiányszakmákra 
épülő befogadóprogramok jól működnek, és nem rontják a már itthon élők munkaerőpiaci esélyeit sem. így a 
belföldi népesedés- és foglalkoztatáspolitikai intézkedések mellett sokkal jobban kell használni az uniós szintű 
kékkártya-rendszert, amelyet éppen ilyen munkaerőpiaci célból hoztak létre. E nélkül csak a tartós népesség- 
fogyásra és a jelenlegi nyugdíjrendszer fenntarthatatlanságára számíthatunk biztosan. 

Hazánk integrációs képességének erősítése 

A távoli országokból érkező menekülthullám új jelenségként merült fel Magyarországon az elmúlt időszakban. 
Fontos, hogy erről a Magyarországon viszonylag új jelenségről és annak a nehézségeiről minden korosztály 
megfelelően tájékozódhasson. így javasoljuk a menekültválság és a bevándorláspolitika különbségeinek megis¬ 
mertetését, más európai országok integrációs sikereinek és kudarcainak megismerését és megismertetését. 

A közoktatás, a szociális ellátórendszer és a közigazgatás felkészítése az integrációra 

Javasoljuk, hogy kezdődjön érdemi felkészülés a magyar állami intézményrendszerben a társadalmi integrációra. 
Mind az újonnan érkezők, mind pedig a leendő második generáció sikeres integrálásának alapköve az ezt segítő, 
célzott oktatáspolitikai eszközrendszer kialakítása. Mindehhez meg kell kezdeni a pedagógusok, az egészségügy, 
a közigazgatás és a szociális szféra szereplőinek célzott felkészítését a más nyelvű és kultúrájú emberekkel való 
humánus bánásmódra. 

A megújuló ellenzékért! 












